LidanRubinov/Halacha-QA huggingface dataset:
שאלה: צילומים מספרי קודש: לפני עשר שנים כשסיימתי את לימודיי אחסנתי מחברות, חוברות וצילומים מספרי קודש (מדרשים, מהתלמוד הבבלי ומהמשנה) במזווה. השנה אני זקוקה למזווה. מה עליי לעשות עם כל החומר, האם מותר לשרוף אותו?
תשובה: אם מדובר בכתבי הקודש לא לשרוף, אם את לא צריכה אותם תמסרי לגניזה. בכל עיר יש גניזה, ובדרך כלל בכל בית כנסת יש מקום לגניזה. אם מדובר בכמות גדולה ואת לא יכולה בפעם אחת   תפזרי בכמה שבועות.
שאלה: חומוס בפסח?!: האם מותר לאכול חומוס בפסח? הרי חומוס זה מהמילה חמץ אפילו שזה קטניות (כשר)
תשובה: חומוס הוא לא מהמילה חמץ אלא אולי רק מזכיר את המילה. בכל אופן, רק חמץ אסור ולא דברים שמזכירים חמץ. ולכן, מי שאוכל קטניות יכול לאוכול גם חומוס.
שאלה: שימוש בכפפות לטקס בפסח: האם אסור להשתמש בכפפות לטקס רגילות בפסח?
תשובה: הכפפות עצמן אינן חמץ אלא א"כ ידוע לך שמוסיפים להן חומרים אחרים, וכן אם לא השתמשו בהן שימוש של חמץ.
שאלה: חתונה יום לפני ערב ראש השנה: רציתי לבדוק אם יש מניעה להתחתן בתאריך ה-17.09.09? מדובר בערב שלפני ערב ראש השנה.
תשובה: מותר להתחתן בכל חודש אלול ואף בכ"ח באלול. רצוי שתשקלו את נוחות האורחים לבוא יום לפני חג של יומיים וכן את עניין שבת השבע ברכות שתהיה בראש השנה.
שאלה: מפות ומגבות מטבח בפסח: האם יש צורך במפות ומגבות מיוחדות לפסח או שניתן להשתמש במפות ובמגבות שבהן משתמשים כל השנה (לאחר כביסה, כמובן.)?
תשובה: אין שום בעיה להשתמש בפסח במפות ומגבות שבהם משתמשים כל השנה.
שאלה: קליפות של פירות שביעית: עד מתי יש לשמור קליפות של פירות שביעית, האם זה נכון שעד פסח רצוי לשמור הכל?
תשובה: כל הקליפות כעת בפירות הם של שביעית. (אמנם מתחילים כבר להופיע ענבים חדשים וכן שסק חדש). ועל כן, כל זמן שלא הגיעו הפירות החדשים יש להתנהג עם הפירות כשל שביעית ולשמור קדושת הפירות. אולם לאט לאט יכנסו כל הפירות והחדשים ואין לשמור בהם קדושת שביעית. בברכת התורה והארץ הרב יהודה הלוי עמיחי
שאלה: ברכת ברוך שפטרני כשהאבא חולה: בבר מצווה של ילד שאביו לקה בהתקף לב ומאז אינו בריא ולא מבין את המהות של בר המצווה של בנו. מה עושים לגבי ברכת ברוך שפטרני?
תשובה: אין מי שיברך. זה לא מעכב, הרי הרבה שיטות סוברות שמברכים ברכה זו בלי שם ומלכות.
שאלה: מנהג אבות בקידוש : בבית אבי נוהגים הן בקידוש של הלילה והן בצהריים לקדש בעמידה וגם לשתות את היין בעמידה. התחתנתי לפני כחודשיים ולאשתי מפריע שאני נוהג כך כאשר אני מקדש שכן היא רגילה מבית הוריה לשתות את היין בישיבה (ובצהרים אף הקידוש בישיבה) ולטענתה מנהג זה נוגד את ההלכה. אינני יודע מה לעשות, האם "אל תיטוש תורת אימך" או עלי לשנות את מנהגי ולשמוע לקול אשתי? העניין הכי לא נעים כאשר אנחנו מארחים את ההורים שלי אצלנו בבית, שכן מצד אחד יש את אשתי ומצד שני ההורים שלי ואני חושש מכיבוד אב ואם וגרימת צער כאשר הורי יראו שאינני הולך בדרכם. אודה לכם על תשובתכם.
תשובה: גם הנוהגים לעשות את הקידוש בעמידה שותים את היין בישיבה. על כן בביתך תנהג לשבת בשעת שתיית היין. כך זה נכון לעשות, ואין בזה בעיה של "אל תיטוש תורת אמך" וגם כשההורים באים אליכם אם אתה עושה את הקידוש תתישב ותשתה. אבל אין להעיר לאבא אם הוא שותה בעמידה.
שאלה: מנהג אבות בבציעת הפת: כיום אני רגיל בבית ההורים שלי לבצוע את הפת בעמידה ואף לאכול את הכזית בעמידה. אני עומד להתחתן בקרוב ולארוסתי מפריע שאנו נוהגים כך שכן לטענתה מנהג זה נוגד את ההלכה וחייבים לבצוע את הפת בישיבה. מה עלי לעשות לאחר שאתחתן בביתי שלי? האם להמשיך כמסורת בית אבי או עלי לקבל מנהגים חדשים של אשתי. מה יקרה אם אשנה את מנהגי והורי יראו זאת? הם לא יעלבו וכבודם יפגע?? הרי אבי ראה את זה אצל אביו ואביו אצל. לא יתכן שמישהו עשה משהו נוהג להלכה. ו על פתרון התסבוכת הקטנה גדולה
תשובה: הסדר הוא שבוצעים את הפת בישיבה וכך עליך לנהוג. לא שמעתי שיש מנהג לבצוע את הפת בעמידה. אני לא מניח שאביך ראה כן אצל אביו.
שאלה: לימוד וגיוס: עוד מעט שאני משלים שנה בישיבה. לפני שבאתי לישיבה היה ברור לי שהכיוון שלי זה להתגייס ליחידה מובחרת, כשהתורה הייתה מאוד חשובה לי אבל לא תיכננתי ללכת לישיבה אלא ללמוד כשיש זמן פנוי. בסופו של דבר, ב"ה, יצא שהלכתי לישיבה ועכשיו הדברים לא כ"כ ברורים לי. כי מצד אחד הצלחתי ב"ה להתקבל ליחידה מובחרת אך מצד שני אני מרגיש צמאון ללמוד תורה. השירות ביחידה אליה התקבלתי דורש חתימה על מס שנות קבע במהלכן אתה יכול לצאת לקצונה ולשמש בתפקידי מפתח ולפקד על חיילים רבים. האם צריך לחשוב על אופציה לשירות רגיל של 3 שנים? האם ללכת להסדר למרות שאני באמת מרגיש מחויבות לשרת 3 שנים ולנסות להשפיע קצת יותר מהשנה וחצי של ההסדרניקים?
תשובה: משמח לשמוע שאתה מרגיש צמאון ללמוד תורה. אני ממליץ לך להמשיך ללמוד תורה ולרוות את צמאונך עוד ועוד ומתוך עלייתך בתורה תוכל אחר כך להשפיע השפעה ברוכה בכל אשר תפנה. לאחר עוד שנתיים של לימוד בשקידה בתורה תשקול תוך התייעצות עם רבותיך את ההמשך. חזק ואמץ.
שאלה: חיוב קיום תורה ומצוות: שמעתי לאחרונה מס מערכי שיעורים בעניין אמונה בה ואמיתות התורה ושיעורים אלו ענו, ב"ה, על שאלות רבות שהיו לי אך נותרו לי מס שאלות בנושאים אלו. 1) הבנתי שבהכרח התורה שבכתב אמת היא, אך מניין לנו שתורה בעל"פ היא אמת? אולי הסיבה שלא כתוב בתורה שבכתב את כל הפרטים של המצוות זה בגלל שבאמת אין הקב"ה דורש מאיתנו לקיים את המצוות באופן מסוים אלה פשוט לקיים אותם כראות עיננו כל עוד הציווים שבתורה מתקיימים, לדוג : כתוב בתורה: "והיו לטוטפות בין עינך" ואנו לומדים בגמרא שמה שצריך להשים זה תפילין שיהיו שחורות ומרובעות (הלכה למשה מסיני), מי אמר? אולי ה רוצה שנזכור את יציאת מצרים ולכן צריך להשים איזשהו סמל כל אחד מה שמתאים לו? וכן הלאה בשאר המצוות. 2) שאלה מעט בעייתית אך היא באמת מפריעה לי. אחרי שהבנו שהתורה היא אמת ודאי, מי אמר שאנו מחוייבים לקיים אותה? הרי לא אנו בחרנו לבוא לעולם ולמרות שכעת אין אנו רוצים ללכת ממנו, לא מבחירה באנו ולכן מדוע שנהיה מחוייבים לקיים את מה שבורא העולם מצווה עלינו? מצטער על אורך השאלות ועל כך שהם מעט חצופות אך הן מאוד מפריעות לי ו"תורה היא וללמוד אני צריך".
תשובה: יחסית לשאלות חצופות של דור שחוצפא יסגי ראוי לציין שאתה עדין בשאלותיך. 1. דבריך מתייחסים לאחד הטעמים שכתב ספר העיקרים כהוכחה לנחיצותה של תורה שבעל פה. עיין שם ותראה שהעיקרים אומר שם עוד טעמים והוכחות לנחיצות תורה שבעל פה. מלבד דבריו נאמרו בענין עוד דברים רבים. התורה שבכתב היא התורה שיש בה עוגן קבוע ולא משתנה. ואילו התורה שבעל פה היא החלק של התורה שנועד להתאים את התורה לכל המצבים והדורות שתנאי החיים משתנים. בכל אופן לגופם של דברים קשה לומר שהתורה לא ירדה לפרטים. אנו רואים כיצד התורה פירטה את כל דיני הקורבנות. איזה בהמה מביאים לחטאת זו ואיזה אשם לזה ובאיזה גיל וכד'. אם כל התורה היא סימבולית אזי מה הכניסה המיותרת לפרטים. כך בנוגע למאכלות אסורות או לאיסורי עריות. על מה שאתה אומר כתוב בדברי חכמים שהתורה נתנה דגם של מצוות השמיטה בכדי לומר את כל הפרטים והכללים ושכולם ניתנו מסיני. וזה בכדי ללמד שכמו ששמיטה ניתנה גם בפרטיה מסיני כך כל התורה כולה. 2. התורה מחד היא ניתנת בדרך שיש בחירה חופשית. לכן היא לא ניתנת בצורה כזו שלא מאפשרת לאדם לבחור של בדרך התורה. אולם אם אדם מאמין שהאדם הוא לא רק בהמה מפותחת אלא יש בו רוח ונשמה אזי התורה עוזרת לנו בכדי שנדע מהו המזון שיעזור לנו למצוא את המזון הכי טבעי והכי טוב לנשמה. הבחירה היא בין חיים ומוות. הבחירה אינה מתגלה מיד אלא היא רק במבט נצחי וברצף של שנים רבות מביאות את האדם או לחיים שיש בהם המשכיות גם מעבר לחיי הגוף שנגמרים בעולם הזה. אדם לא חייב לקיים אולם זה חוקי החיים והטבע הבריאתי שלנו שהתורה מאריכה לנו חיים ואי קיום התורה משאירה רק חיים המוגבלים בגוף.
שאלה: פטר רחם לעז שלי: יש לי עז שאמורה להמליט השבוע בפעם הראשונה מה עלי לעשות?
תשובה: דחוף! מכור חלק מהעז לגוי. גש לרב סמוך שייסדר לך את המכירה. אם לא תספיק למכור לגוי לפני ההמלטה וייוולד גדי זכר, הוא יהיה קדוש ויהיה אסור בהנאה. טפל בדחיפות!
שאלה: האם תושב חו"ל חייב בשני ימים טובים: חמי וחמותי הגיעו לארץ מוונצאולה ומתכוונים לעשות עלייה, כרגע הם עדיין בגדר תיירים אך החלו בתהליך עלייה ולא מתכוונים לחזור לחו"ל. האם הם צריכים לחגוג שני ימים טובים כמנהג בני חו"ל או שעליהם לנהוג כמנהג ארצנו הקדושה?
תשובה: אם הם החליטו סופית להשתקע בארץ והחלו בהכנות מעשיות לכך, כגון: רכישת דירה וכדו', הם פטורים מיו"ט שני.
שאלה: מפות ומגן שולחן בפסח: 1. האם ניתן להשתמש בפסח במפת בד שמשתמשים בה כל השנה? 2. מגן לשולחן שמשתמשים בו כל השנה, האם ניתן להשתמש בו גם בפסח?
תשובה: 1.לאחר כביסה - מותר. 2. תפרטי יותר, מהו המגן?
שאלה: מה נעשה לאחר תחיית המתים: לפי השיטה שאחר ביאת גואל לא יהי-ה מוות, בעצם מה נעשה? (בתור חרדי לא מודרני בן 15)
תשובה: אנו לא יודעים ואין לנו השגה במה שיהיה אחר העולם הזה אולם אנו מבינים שהחיים בעולם התחייה הינם חיים שאינם מוגבלים בגוף שיש בו חולשות כאבים ויסורים. החיים שם הם שלמים יותר, חיים שיש בהם השתלמות והתקדמות לא נגמרת. היום במבט הקטן שלנו הכל מתחיל ונגמר באם נעים לנו בגוף ובנפש או שלא נעים לנו. אולם יש חיים ששם טועמים חיים הרבה יותר משמעותיים ואכותיים, שם יש מקום לעוצמות חיים שאנו לא מכירים.
שאלה: זכויות על תרגום ספר מתורגם: קיים ספר מתורגם משפה לשפה. ניתן להשיגו תמורת ת כמו כן יש זכויות יוצרים, כמובן. האם אפשר לתרגם את המקור בכוחות עצמי לאותה שפה שתירגמו ולשחררו לרחבי רשת האינטרנט ע"מ שכל מי שרוצה ישתמש ויהנה ממנו? האם המעשה ייחשב כגזל כלפי המתרגם שמוכר את תרגומו? האם יש להבדיל בין מתרגם יהודי לגוי גמור ולהתחשב בזה, והאם זה קשור בסוג הספר שרוצים לתרגם (ספר מחשבים סיפורת קודש,להבדיל)?
תשובה: כיוון שאין אתה משתמש בעבודת התרגום של הספר אלא מתרגם בכוחות עצמך אין כאן בעיה של זכויות יוצרים או דין נהנה. יש רק לדון מצד דין יורד לאומנות חברו, והדין תלוי האם אתה פוסק לחיותו לגמרי או רק מפחית חיותו. כלומר, אם על ידי פרסום התרגום שלך באינטרנט תתבטל לגמרי פרנסתו של בעל הספר ולא יקנו כלל את ספרו אז אסור לך, אולם אם רק תופחת פרנסתו ויהיו עוד כאלו שיקנו ממנו מותר לך. ולמעשה תלוי באופי הספר, ספר שדרך השימוש היא שצריך לקרוא את כולו מסתבר שימשיכו לקנות בחנות כי לא נוח לקרוא או להוריד כולו באינטרנט. אולם ספר המורכב מפרקים שאינם קשורים זה לזה ודרך הקריאה היא בצורה כזו, מסתבר שיהיה אסור. הרב ניר אביב.
שאלה: כשרות דגני בוקר "מיקספלקס": האם יש בעיה בדגני בוקר "מיקספלקס" של תלמה המכילים פירות מיובשים? אני יודע שישנה בעיה לגבי צימוקים שחורים וכל מיני חרקים שמצויים בהם בד"כ.
תשובה: אם יש עליהם כשרות אז תסמוך על הרב שנותן את הכשרות שבדק את העניין, ואם אין אל תאכל.
שאלה: לפצוע את עצמי: האם מותר לאדם לשרוט את עצמו באופן שאינו משאיר צלקת להרבה זמן? מה המקור לכך? (וזה לא דרך גויים). קראתי באתר זה שזה אסור משום: "ונשמרתם לנפשותכם מאוד" אך אין אני מדבר על מצב שיש בו סכנת נפשות אלא על שריטה קטנה.
תשובה: אדם אסור לו לפגוע בעצמו או לחבל בעצמו. האדם הוא לא השולט על הגוף שלו, ואין צריך לומר שאינו רשאי ליטול את החיים שלו. כל נשמה שירדה לעולם   ירדה למלא שליחות אלוקית. מי שנוטל את החיים שלו, מועל בשליחות האלוקית הזאת. אדם שמשרט ומחבל בעצמו   לא הורג את עצמו אבל הוא עושה את זה למחצה, לשליש ולרביע. ברור שאסור לעשות דבר כזה.
שאלה: בדיקת חמץ בבית בבניה: בית בתהליך בנייה שהפועלים מכניסים לתוכו חמץ, ורשום על שם בעל הבית, ולא בוצע התהליך של מסירת מפתח קניית דירה מקבלן, חייב בניקוי ובדיקת חמץ?
תשובה: כל עוד המפתח לא בידיכם, והבית בשימושם של אחרים, אינכם אחראים על החמץ שבבית.
שאלה: סימן במסורה פרשת ויקהל: במקראות גדולות, פרשת ויקהל פרק ל"ה פס י"א, במסורה יש פסוק מתהילים וכך כתוב: "סימן כי סלעי ומצודתי אתה ולמען שמך תנחני ותנהלני". מה אומר הפסוק בתהילים לעניין פס י"א בפרק ל"ה שבתורה?
תשובה: בפסוק בפרשת ויקהל כתובה המילה "את" שמונה פעמים. שלוש פעמים כתובה האות ו' לפניה, "ואת", וחמש פעמים היא בצורתה המקורית ללא ו', "את". הפסוק בתהילים מכיל שמונה מילים, שלוש מהן עם ו' בתחילת מילה וחמש ללא. הפסוק הוא סימן לזכור, כשכותבים או קוראים את הפסוק, כמה פעמים כתובה המילה "את" עם ו' וכמה בלי.
שאלה: שיבולת שועל בפסח: האם שיבולת שועל כשרה לפסח כאשר משתמשים בה ללא נוזלים?
תשובה: שיבולת שועל היא מין דגן המחמיץ. דינה כמו חיטה. מה השימוש שאתה מתכוון להשתמש בה?
שאלה: שימוש באינטרנט אלחוטי של השכנים: יש באפשרותי לקלוט אינטרנט אלחוטי במחשב ביתי (ברדיוס של 200 מ ) מכל אחד מהשכנים המשתמשים ב"ראוטר אלחוטי" ע"י הוספת חלק ל-usb,שנמכר בכל חנות למחשבים.(כלומר, שזה חוקי) שאלותי הם אלה: א. האם זה לא "זה נהנה וזה לא חסר-פטור"?(למהדרין) כיוון, שאין כאן "פריצת גדר " ו או "השגת גבול" היות שאני נמצא כל הזמן בתוך בתי, ורק האנטנה קולטת את האינטרנט. ב. בקשר לבקשת רשות שימוש מהשכן, אין באפשרותי לדעת ממי אני מקבל את השירות, בגלל ריבוי הדיירים בבניין. ג. בקשר ל"רוחב פס" שהשכן "ניזוק", יש באפשרותו לחסום את שימושם של זרים ברשת ואם הוא לא עושה זאת, קרוב לודאי, שזה לא מפריע לו. ד. האם זה לא "הזק שאינו נכר לא שמה הזק"?
תשובה: א. זה נהנה וזה לא חסר אינו תלוי במיקומך, אלא בשאלה האם נגרם חיסרון לחברך על ידך. כל גולש ברשת מקבל מן השרת פס ברוחב מסוים, כאשר מישהו נוסף משתמש באותו פס הרי שמהירות הגלישה איטית יותר, ובעצם זה מוגדר כחיסרון, ומוגדר כ"זה נהנה וזה חסר". אולם כל זה נכון רק כאשר השכן שלך אכן משתמש באותו זמן באינטרנט, אך בזמן שידוע שאינו משתמש בהחלט ניתן להגדיר זאת "זה נהנה וזה לא חסר". ב. היזק שאינו ניכר אסור להזיק לכתחילה, ואף בדיעבד קנסו חכמים לשלם הנזק אלא אם כן היה שוגג או אנוס. ג. אם עקב ריבוי דיירים בבניין אינך יכול לדעת ממי אתה מקבל את השירות, ולכן אינך יודע ממי לבקש רשות, אין בזאת בכדי להתיר את האסור. ד. באמת זו טענה טובה מה שכתבת, שהיות ויש לכל משתמש אפשרות לחסום את שימושם של זרים ברשת, מי שאינו עושה כן נחשב הדבר כמחילה ונתינת רשות לאחרים (בהנחה שכולם יודעים כיצד לעשות זאת). אולם, לענ"ד יש להגביל זאת לשימוש לזמן קצר מאד, כי מן הסתם מחל רק באופן שלא יוזק בעצמו. ה. לכן למעשה, נראה שניתן להתיר שימוש בזמן שידוע בודאי שהשכן אינו משתמש, או שימוש לזמן קצר ביותר כגון אימייל, בדיקת כותרות חדשות וכדו', אך בשום אופן לא צפיה בסרטונים או הורדת סרטים וקבצים ותוכנות גדולות. ו. אמנם ראיתי שהרה"ג דוב ליאור שליט"א כתב שלמרות שיתכן שמותר באופנים מסוימים, הרי שמוסרית אין זה טוב, ודומה למי שעולה על טרמפ בלי לבקש רשות מן הנהג.והגם שיש מה להשיב על דבריו (שאין זה דומה לטרמפ שמוסיף משקל ומחסרו בדלק), נראה שודאי ראוי לבקש רשות אולי אפילו ע"י תליית מודעה כללית. בברכת חג שמח, הרב ניר אביב.
שאלה: שיעור ברכת המזון: אחרי שנוטלים ידיים בערב שבת ואבא מחלק את הלחם לכל המשפחה ואני אוכלת חתיכה קטנה, האם אני צריכה לברך ברכת המזון בתום הארוחה?
תשובה: אם אכלת שיעור כזית (כנפח של קופסת גפרורים לאשכנזים או משקל 27 גרם לספרדים) מהחלה תוך מספר דקות, את צריכה לברך ברכה אחרונה.
שאלה: טעם לפסח שני: מדוע חוגגים פסח שני?
תשובה: כדי להקריב קורבן ולאוכלו האדם צריך להיות טהור. מי שאינו טהור או שנמצא רחוק ואינו יכול לבוא לירושלים לעשות פסח, נתנה לו התורה הזדמנות שניה. החשיבות של פסח, שהיא ההתרחקות מהעבודה זרה והדעות המוטעות (יציאת מצרים וביעור חמץ) וההתקרבות לאמונה ב-ה' (כל יציאת מצרים הייתה בשביל שישראל יקבלו את התורה), כל כך גדולה ולכן נתנה התורה הזדמנות נוספת למי שנאנס ולא יכל לקיים את המצווה בזמנה.
שאלה: "אני נשבעת לך": אם אמרתי אני נשבעת לך בצחוק, האם זה נחשב לנדר?
תשובה: כיון שאמרת כן בצחוק אין לראות בזה שבועה או נדר.
שאלה: שמו של ליל הסדר: האם מותר לנקות את הבית כמה ימים לפני פסח? מדוע לא נועלים את הדלת בזמן ליל הסדר וגם כהולכים לישון? מדוע קוראים כך לליל הסדר? מדוע קוראים כך להגדה?
תשובה: 1. בוודאי שכן. את בדיקת החמץ יש לעשות בליל י"ג בניסן. 2. כתוב שלילה זה משומר מן המזיקים ולכן יש נוהגים שלא לנעול את הדלת. אבל מצד ההלכה מותר לנעול את הדלת ואף רצוי במקום סכנה או גנבים. 3. בלילה הזה עושים הכל על פי "הסדר". קוראים הגדה לפי הסדר, שותים את היין במקום מסויים, אפילו קוראים את סדר ההגדה "קדש ורחץ" וכו'. בלילה הזה כל אחד מסדר לו את יסודות האמונה ולכן חשוב לשמור על "הסדר" בכדי שהכל יבנה נכון. 4. הגדה מלשון "להגיד". אנחנו אומרים ומגידים את נוסח ההגדה. "והגדת לבנך".
שאלה: להכניס לבית אדם עם קעקועים: האם זה נכון שאסור לי להכניס לביתי אדם שיש עליו קעקועים? קיים עניין כזה בכלל, אולי מהקבלה? אשמח לדעת פרטים בעניין, אם הוא קיים.
תשובה: לא שמעתי על איסור מעין זה כלל.
שאלה: תפילת מנחה בעבודה: לפני כ-10 שנים יסדנו מניין לתפילת מנחה בעבודה, בדיוק ב 2.15 עד 2.30. כל יום חמישי יש דבר תורה קצקצר, לא יותר מדקה. המניין כך מתנהל יפה ומחזיק מעמד. בזמנו החלטנו שלא אומרים תחנון בגלל שזה מאריך את התפילה ולכן יש חזרת הש"ץ ועלינו. לאחרונה הגיעו עובדים חדשים ודורשים לומר תחנון, האם זכותי לעכב? לדעתי אם התפילה תתארך יגיעו פחות אנשים וזה על חשבון העבודה בעלי הבית שמשלמים על זמן זה.
תשובה: אם זה על חשבון העבודה ובעלי המפעל לא יהיו מרוצים מאריכות התפלה אפשר להמנע מלומר תחנון. ראה ש"ע א"ח סי' קצ"א שפועלים מקצרים בברכות אם לא ניחא לבעל הבית.
שאלה: אשתו של משיח: מסתמא אשתו של אדם גדולה ממנו ברוחניות כו (פלגא דגופא). האם גם אשתו של משיח גדולה ממנו ברוחניות?
תשובה: לא יודע מקורות בענין זה, אולם מה שכתבתה שאישתו של אדם גדולה ממנו אין הכוונה בכל דבר. ההסתכלות שלנו היא אחדותית יותר. המציאות של האדם שלמה כאשר הוא מתגלה בדרך של איש ואישה שהם דבוקים ביניהם. כל אחד לבד הוא מציאות שיש בה חיסרון גדול. גם מלך המשיח יהיה בו חסרון ללא אישה.
שאלה: קריאת תהילים בכל יום: אני בן 37 רווק הקורא בכל יום ביומו פרקי תהילים קבועים שקראתי לעצמי והם: ג, ד, ט, יב, יד, כ, כג, לח, נג, נט, סו, סז, צ, צא, צב, ק, קכ, קכא, קל, קמב, קמה, קמח, קמט וקנ. וככה זה הפרקים הקבועים שלי כאשר פרק לח מצביע על גילי שמלאו לי לפני חודשיים ופרק נט מצביע על המזל שלי שהוא גדי. עכשיו בנוסף אני משתדל לקרוא פרקים עפ"י יום בחודש כגון: כח באדר. האם כשאני קורא את כל מה שציינתי זה נותן לי שמירה מהקב"ה?
תשובה: תהילים זה אחד מן הדברים שמעוררים סיעתא דשמיא. יש עוד דברים שמביאים סיעתא גדולה. באופן כללי הם מתומצתים בדברי חכמים, על שלשה דברים העולם עומד על התורה, עבודה  תפלה  וגמילות חסדים  מידות טובות. מציע לך שמלבד קריאת תהילים תבדוק האם יש משהו נוסף שאתה יכול להשתתדל בו בכדי לזכות לבנות משפחה. ובהצלחה.
שאלה: פרשיה שלמה בשניים מקרא ואחד תרגום: כבר כמה שנים זכיתי ברוך ה לקרוא שמו"ת, ואני נוהג על פי עצת חבר טוב לקרוא פרשיה שלמה מקרא ואז לעבור עליה פסוק פסוק, מקרא אחד ותרגום אחד. האם זוהי כוונת ההלכה של שמו"ת או שעל פי הדין צריך לקרוא פסוק פסוק פעמיים מקרא ואז תרגום? אם מה שאני עושה הוא ראוי, האם אפשר לשנות את הסדר הזה בין פרשייה לפרשייה או שצריך להיות עקביים?
תשובה: השאלה היא שאלה נכונה, ובהלכה מוזכר שמי שעושה כך לא משתבש ומי שעושה כך לא משתבש. אדם יכול לעשות לפי מה שמתאים לו. לא חייבים לקרוא פסוק פסוק, אפשר לקרוא פרשה, או חצי כך וחצי כך. אין חובה להיות עקבי בזה.
שאלה: צדקה בברית: חבר שלי עושה ברית לבנו. אני יודעת שהוא ואשתו זקוקים לכסף. האם אני יכולה לתת לו כסף- במקום מתנה ולהחשיב את זה כצדקה? ז"א, האם את הכסף שהחלטתי לתת לו אני יכולה לתת מכספי צדקה שאני תורמת? אולי אחוז מסויים ממה שאתן יהיה מכספים שתכננתי לתת לצדקה והיתר מכסף שלא היה אמור להינתן לצדקה?
תשובה: יש לנו כלל שכספי מעשר, מי שרוצה לנהוג בזה, הם מיועדים לאנשים נזקקים. אם היית מוכנה לתת לו בתור מתנה סכום מסוים, ועכשיו בגלל מצבם הכלכלי את רוצה לתת לו יותר   את היתרה את יכולה לתת מכספי מעשר, אבל לא את הכל.
שאלה: עזרה לחבר או מניעת חוסר נעימות: יש לי חבר שלא מחזיק מעמד במקום עבודה. כל עבודה שהוא מתחיל הוא עוזב אחרי מספר ימים או חודש ולפעמים הוא עוזב שלא ברוח טובה. עכשיו החבר רוצה שאני אסדר לו עבודה היכן שאני עובד ואני קצת חושש מזה. יש לציין שאני בחור מאוד מסור לעבודה ומאוד אחראי, מה עלי לעשות?
תשובה: לטובת החבר, שילך ליעוץ כדי לקבל הדרכה איך להחזיק מעמד במקום עבודה. רק לאחר שיקבל את היעוץ המתאים תוכל להמליץ עליו במקום עבודתך.
שאלה: גידול חיטה בפסח: אני עובד באוניברסיטה במעבדה שמגדלת חיטה לצורך האכלה של חגבים. לצורך כך אנחנו מחזיקים שק של חיטה. אנחנו מנביטים את החיטה בעציצים בתהליך שכולל קודם השרייה של גרעיני החיטה במים. סה"כ החיטה גדלה 10-15 ימים. אם הבנתי נכון גרעיני חיטה שלמים מושרים הם חמץ. 1. האם העציץ עם החיטה הנבוטה הוא חמץ (יתכן שלא כל החיטה נבטה)? 2. האם יש למכור את שק החיטה?
תשובה: אדם שיש לו גרגרי חיטה בשק, אם הם לא באו במגע עם מים אין בזה שום בעיה של חמץ. לאחר שהשרו אותם במים והתחילו לנבוט הם חמץ וצריך למכור לפסח. אם הגרגרים השרישו באדמה, בהשרשה לא שייך חמץ. מוזכר בהלכה שחיטים הגדלים על פני השדה ברור שירדו עליהם גשמים, כיצד הם לא מחמיצים? אלא שדבר שצומח אף פעם לא מחמיץ אלא אם הוא כבר גדל לגמרי והתייבש, שהוא כבר לא יונק מתוך האדמה. אם הגרגרים נמצאים במתקן השרשה והם עדיין לא שתולים באדמה, הם חמץ.
שאלה: קבורת גדם: אבי נאלץ לעבור כריתת רגל עקב מחלה. מה עושים עם הגדם? לנו נאמר מבית החולים (אסף הרופא) שהם שומרים את הגדם עד 30 יום ואז הם קוברים אותו לא יודע איך ואיפה, מה אנו אמורים לעשות?
תשובה: קבורה זו אינה צריכה להיות במקום מסוים. מסור על כך לח"ק והם יקברו. אלא א"כ, אביך קנה חלקת קבר אזי קבור אותה בחלקה הקנויה.
שאלה: מורה פרטי נשוי לבת: אני בחור בן 23 נשוי 2. האם מותר לי ללמד בת (בגיל התיכון-כיתה י"א או י"ב) שיעורים באיזה מקצוע (בקשר למחשבים) או שדבר זה אסור(או אולי שכדאי להתרחק ממנו)? כמובן-ללא שיהיו את הבעיות של יחוד וכו.
תשובה: כדאי להתרחק מזה גם אם לא יהיו בעיות של יחוד. לא ראוי.
שאלה: פיקוח נפש לגזול: האם פיקוח נפש דוחה איסור גזל, כלומר, שיוכל להינצל ע"י שיגזול, האם זה מותר? אשמח מאוד לקבל מקורות בנושא.!
תשובה: נפסק שמותר לאדם להציל עצמו בממון חבירו כמו שיטת התוס'. אולם אחרי כן אדם צריך לשלם על מה שהשתמש בממון חבירו.
שאלה: בית המקדש ומשיח: הרב נשאל: "שמעתי שהמשיח לא יכול לבוא בלילה, האם הדבר נכון?" וענה: "הגמרא במסכת שבועות דף ט"ו לומדת כי המקדש לא ייבנה בלילה. (ועיין ברש"י במסכת ראש השנה דף ל עמוד א)." יש לי שאלה- קודם כל, למה בית המקדש לא יבנה בלילה? מה העניין?? והאם זה אומר שהמשיח לא יגיע בלילה? -ישר כשהמשיח מגיע בית המקדש מתחיל להבנות??? מה זה בכלל אומר כשהוא יגיע?! (אמרו לי שיש שני משיחים- משיח בן יוסף שילחם את מלחמותינו ומשיח בן דוד שיבנה את בית המקדש. זה נכון? איך נדע בכלל שהוא הגיע? ואיך נדע שזה באמת הוא?)
תשובה: מקובל מהחפץ חיים לומר כי כשיגיע המשיח לא יהיו ספקות בדבר אלא האווירה תהיה ברורה שהגיע המשיח. הרמב"ם אומר: "כי לא נדע איך יהיו הדברים איך יהיו עד שיהיו". כלומר צריך להשקיע את האנרגיה במאמץ לקדם את הגאולה, אבל לדעת כי כשמשיח יגיע כבר הוא ינהל את העניינים על הצד היותר טוב ולהשיא לו את הטיפול בכל. משיח בן יוסף הינו תקופה של חזרה ארצית של עם ישראל לארצו ומלחמה באוייבי ישראל, ויכולה לבוא לידי ביטוי גם באדן פרטי. עלינו יש חובה להתפלל כי משיח בן יוסף יצליח במלאכתו. שנזכה.
שאלה: מוות אחרי ביאת המשיח: האם אחרי שהמשיח יגיע לא יהיה יותר מוות, אם כן, אז בעצם נקבל שכרינו בעולם הזה, ואם לא, אז למה בכלל תחיית המתים אם כולם רגע אחרי זה ימותו שוב?
תשובה: ימות המשיח לא נועדו בכדי לתת שכר לאדם הפרטי. ימות המשיח נועדו בכדי להביא את העולם לרמה רוחנית הכי גבוהה שניתן להגיע אליה במסגרת העולם הזה. השכר של ימות המשיח הוא השכר הלאומי הכללי שלנו כעם ישראל. מלבד השכר בעולם הזה יש שכר בעולמות שהם אחרי העולם הזה וזה בעיקר בעולם הבא.
שאלה: הנחת כלי פרווה בכיור: 1. האם ניתן להניח בכיור כלי פרווה (לאחר שימוש גם בחריף) עם כלים חלביים בשריים מלוכלכים? 2. האם ניתן להשתמש בכלי פלסטיק חדש אשר היה בארון חמץ (הונח בארון שבו יש נפה)? 3. מה הדין לגבי מגש תנור חלבי שהועבר תוך כדי משחק ע"י ילדיי לתנור הבשרי - לא שמתי לב לכך ובישלתי בתנור הבשרי על המגש הבשרי תבשיל בשרי כאשר היה בתוך התנור המגש החלבי? בשורות טובות.
תשובה: 1. לכתחילה לא. אך בדיעבד אם הכלים היו קרים הם נשארים סתמיים. 2. מותר לאחר שטיפה. 3. התבשיל לא נאסר, אך המגש טעון הכשרה.
שאלה: אור בשבת בכל החדרים: מצד עונג שבת ו בית מצוה שיהיה אור בכל חדרי הבית. אמנם כתוב להדליק רק במקום האוכל אבל משמע בכמה אחרונים שיש מקום שיהיה אור בכל חדר בו הולכים כדי שלא יתקל ותזנח מ נפשו. בימינו כשיש חשמל לעיתים זה גורם לאי נוחות כיון שקשה לילדים להירדם ומאידך כשיש אור לא נתקלים בבעיות בחדר. אז מה גובר, נוחות ההתמצאות בחדר הדורשת תאורה או נוחות השינה הדורשת חשיכה?
תשובה: אני חושב שנוחות השינה חשובה יותר משום שאדם שלא ישן סובל מזה. אני לא חושב שיש חושך מוחלט, תמיד יש קצת אור מבחוץ שאדם יכול לראות. זה לא כמו בדורות הקודמים שהיכן שלא הייתה תאורה בבית היה חושך מוחלט.
שאלה: ויטמינים לתינוק בפסח: לכבוד הרב, יש לי תינוק בן 5 חודשים. בהוראת משרד הבריאות,הוא לוקח ויטמין d וברזל כל יום. אין עליהם הכשר לפסח. האם מותר להמשיך לתת לו בפסח?
תשובה: אם הויטמין לא ראוי לאכילה לבד, תני אותו לילדך.
שאלה: רופא נשים או לדחות בדיקה: מה עמדת ההלכה לגבי בדיקה של אישה ע"י רופא גבר? הייתי צריכה לעבור בדיקה שגרתית אצל רופאת נשים. וכשהגעתי למרפאה התברר שנמצא באותו זמן רק רופא גבר. במקרה שמבחינה רפואית ניתן לדחות את הבדיקה האם עלי לקבוע מועד אחר בו תהיה רופאה?
תשובה: עדיף רופאה, אך אם הרופא טוב יותר או זמין יותר מותר.
שאלה: שהחיינו על מלון: קניתי עכשיו מלון. צריך לברך שהחיינו? אמרו לי שהמלונים שנמצאים עכשיו בחנויות הם מגידולי הערבה. היכן גדלים המלונים של הקיץ? האם יש לברך עליהם שהחיינו אחרי שאכלתי מלון בחורף?
תשובה: מכיוון שיש מלונים כל השנה, ואין הבחנה בגידול חדש או לא, שהרי אכלת בחורף מלונים מהשנה ולא מקרור, לכן אין לברך עליהם שהחיינו. חודש טוב. בברכת התורה והארץ, הרב יהודה הלוי עמיחי
שאלה: "מים שלנו" או מי ברז: מה העניין במים שלנו דווקא, מה רע במים רגילים?
תשובה: "מים שלנו" הם כדי שהמים יהיו קרירים. בתקופה ההיא כשהיו שואבים מים, המים היו קצת חמים. ח הקפידו שלא ללוש במים חמים, לכן שאבו את המים קודם כדי שיצטננו. אם יש פיתרון אחר שהמים יהיו צוננים הוא גם טוב.
שאלה: ספר קודש מתנה לאבל : למדתי עם חברותא הלכות נדה ובסיום לימודנו הזמנתי עבורו ספר בהלכות אלו כדי להעניק לו במתנה ליום הולדתו. הספר הגיע רק לאחר יום ההולדת ובנתיים נפטר אביו של החבר. האם יש מקום להתיר לתת לו את הספר (אולי רק לאחר השלושים) משום שזה דבר מצוה וגם אולי כעין פריעת חוב וגם הפסד ממון (מועט) עבורי? במידה והדבר מותר אשמח לדעת מאיזה טעם. יזכה הרב להמשיך להפיץ תורה מתוך בריאות ושמחה.
תשובה: מותר, כיון שספר קודש נועד ללימוד ומצוות לאו להינות ניתנו והראיה שלא מברכים שהחיינו על קניית ספר קודש גם אם אתה שמח בקנייתו, וכמו שכתב מרן החיד"א בברכי יוסף חלק יו"ד (סי' ע"ר סק"ח), וכ"כ עוד הרבה אחרונים.
שאלה: תפילין שנמצאו באוטו שקניתי: קניתי אוטו ובתוכו מצאתי תפילין מהודרות. ניסתי בכל כוחי לאתר את הבעלים של התפילין. האוטו נימכר בכינוס של הבנק. ניסתי לדבר עם העו"ד שלו אך הוא טרק לי את הטלפון, למרות מה שהוסבר לו "בעניין התפילין". ניסתי להגיע לבעלים אך כנראה שהוא מתעלם ולא מעוניין להזדהות. דברתי עם העו"ד של הבנק לפתרון התפילין, הוא אמר שהוא ישלח לו מכתב לבוא ולקחת התפילין. מה עושים? עד עכשיו אין תגובה מאף אחד. מה לעשות עם התפלין, האם אני יכול להשתמש בהם ללא רשות או אולי לתת לבית כנסת? נ.ב. התפילין מהודרות ויקרות. כרגע התפילין מאוחסנות אצלי ללא שימוש אך איני מעוניין להשאיר אותם כך זמן ממושך ללא שימוש.
תשובה: שמור אותם לשימוש לאחד ממשפחתך שיצטרך אותם ותודיע לו, וגם תרשום זאת, שאם יבוא אדם שיתן סימנים תשלם לו את ערך התפילין.